
[image: image]


Reidulf Hov

Lausunge

Fritt etter Arthur Omre «Sukkenes Bru»


Copyright © 2014

Reidulf Hov

Tilrettelagt for eBok av eBokNorden as

ISBN 9788299970280

2014


Guttenes bare føtter klapret. I den tørre myke sanden i sagbruksveien like utenfor byen. Det er så fint som silke å gå i, ropte Bjørnar. Jeg vedder det er en lastebåt som ligger der ute. Sjøen lå blank i eftermiddagssolen. Øyfjellet hang i luften mellom himmel og hav. De så mastetoppene på en stor lastebåt og røken fra skorsteinen langt utenom Alterneset. Muntre, hengslete Asbjørn pekte med en svær fregnet neve utover fjorden: Til sommer dreg vi ut, kva? Langfart med ein gong, til Amerika. Ikkje noko andedam for meg. Dei betaler tre pund og ti for fullbefarne i England nå. Bjørnar lys og bred ved siden rakk han ikke til skuldrene. Med rolig, tenksomt ansikt så han utover: Store båter er fremtida. Eg vil ha meg ein stor båt ein gang, ein stykkgodsbåt, som kan tåla ein storm forbi Stadt. Asbjørn ropte: Veit dere kva dei gjær. Dei grev ein tunnel heilt under Statlandet.

Det blir den lengste tunnelen i verda på fleire kilometere og dei kjem aldri til å bli ferdig med den. Hvis dei fant opp ein maskin som hakka og hakka fjellet i småbitar i rasende fart, så kunne det vel gå.

Dei finner opp allting snart. I Tyskland er det ein som nesten kan fly på eigen hand opp i lufta. I Amerika har dei laget ein maskin som snakkar og speller. Det er nokon rullar som går rundt, og inne i maskinen er det høyttaler, så kan dei høyre musikk og sang. Kva skal det være godt for. Vi har vel musikk nok allikevel. Det var Bjørnar som ymtet det. Dei kan spelle om og om igjen tusen gonger, sa Asbjørn

Wilhelm og Armon gikk i takt ved siden av hverandre, heiste seg opp på tærne, middelshøye, slanke og spenstige. Asbjørn etter dem med hendene i lommene, vuggende som en sjømann, fregnet med en liten rund munn i et stort månefjes. Bjørnar tok to skritt for hvert av hans ene.

Ved bomvaktens skur stoppet de som de pleide. De hørte anleggstoget, som sakte nærmest utrolig sakte nærmet seg. Bomvakta så ikke på de, men tok tak i bommen og senket den rolig ned. Toget med steinpukk kom ifra Skjærflesa, det så ut som lokomotivet slet med den tunge lasten. Jernbanebyggingen var i full gang. Bommen kom opp igjen. I Amerika går bommen automatisk opp og ned, sa Armon. Ja, i Amerika.

Bjørnar hoppet høyt over grøften og grep behendig en liten gren fra ei bjørk i spranget. Det slanke legemet hang i en bue i luften. Benene, armene, ansiktet var allerede brunet av solen. Med et rykk kastet han den lyse hårluggen tilbake fra pannen. De brune øynene skinte, mens han gikk med en glidende, myk bevegelse. som et slankt dyr.

De andre guttene gjorde samme spranget. Wilhelm rørte ved løvet, mens Asbjørn og Armon rakk ikke opp.

Storbonden Helrup kom bøyd mot dem i svart vinterfrakk med den ene armen på ryggen, støtte stokken regelmessig i veien. Guttene plystret i takt med mannens gang. Han stirret hatsk på dem og gikk videre med det tørre, bistre ansiktet mot jorden igjen Ha, ha, ha, flirte Asbjørn og slo seg på lårene: Her er ein av de rikaste her og sjå korleis han ser ut. Han trur han eier heile jernbanesporet. Men det er han som lønner bomvakta.

Den svarte, gamle hunden til Helrup kom ruggende et stykke bak, gjorde et byks over ei grøft, lusket i stor bue mellom seljekjerrene og rugget så etter mannen, som gikk over planovergangen. Bomvakta benket rolig videre på spikrene uten å se opp. Hunden så fra den ene til den andre og logret sakte med den buskete halen. Helrup la forsiktig først ei femkrone, ni femtiører nøyaktig på rad på jernbaneskinnen. Hele tiden holdt han ansiktet halv bortvent for ikke å se vakten i øynene. Alt dette for å vise klasseforskjellen mellom dem.

Jernbanen hadde bygd spor nordover på eiendommen hans. Det som hadde vært ei øy før, ble med dette landfast med planovergang. Det var Helrup som hadde satt opp bommen, der han tok avgift for de som skulle nede til sagbruket etter material. Derfor hadde han ansatt bomvakt både for å innkassere avgiften og passe på når det kom tog. Dette fikk Helrup betaling for hos jernbanen.

Bomvakta skrev med store skjelvende bokstaver i ei notisbok, uten å ta av seg hansken eller vernebrillene og banket så øyeblikkelig videre. Helrup pekte med stokken i luften mot spikerkassene inne under skuret, tellet høyt, mumlet, og gikk forsiktig tilbake på den smale planover-gangen. Ikke ett ord var blitt vekslet.

Bomvakta mottok hver dag lønnen sin på denne måten. I tillegg måtte han benke brukte spiker, som Helrup hadde fått av jernbanen. Snakk om nedverdiget, sa Bjørnar. En katt løp over veien, kiket frem på baksiden av en trestamme, mjauet to ganger, klev opp stammen og løp som en strek ut på ei grein. Det raslet i løvet, katten mjauet og hoppet ned og sprang med et byks over grøften. Den gamle hunden satte i et rasende løp på kanten av veien etter katten, stoppet plutselig, tumlet ned i grøften med et kort hyl og kom seg møysommelig opp igjen for å rugge etter sin herre. Asbjørn slo seg på lårene. Ha, ha, ha…..

Guttene gikk videre til sagbrukskaiet. Der lå lastebåten «Janus» fra Bergen som Asbjørn hadde fått seg jobb i sommer, som byssegutt. Han skulle mønster på når han hadde tatt eksamen om vel en måned. Den lastet plank fra sagbruket. Plankene kom i fra ei tralle på kaiet og ble vinsjet ned i rommet. To rødhårede matroser tok seg av stuing av plankene. Den lille, mørke skipperen Carlson satt på lukekarmen og sydde knapper i en bukse. Hver gang en plankestabel ble huket av, tegnet han en strek med tømmermannsblyanten på en bordbit.

Hallo røverer, ropte han opp til guttene. Han var kjent for kvikke replikker. Asbjørn entret opp på dekket. Han hadde lært å spleiset tau så han viste vennene hva han hadde lært.

Bjørnar hadde gått mot skøyta «Håbet» fra Leifjorden, som lå bortest på kaiet ved svaberget og Wilhelm og Armon fulgte etter. Asbjørn kom springende etter dem. To lyse gutter bar store flisfanger til rekken på skøyta «Håpet». De var sønner av bruksarbeidere fra Åremma..

Kva var det dei hadde laga i Amerika? spurte Bjørnar. Amerika har laga ein maskin som speller noko de kalla for tape kassetter, sa Asbjørn. Det er eit band som går i fra ein rull til ein annen, og når de starter maskinen kan dei høyre musikk og song. Kva skal det væra godt for, sa Bjørnar. Det er vel musikk nok på dei grammofonplatene vi har. Dei kan spille om og om igjen tusen gonger, sa Asbjørn

Wilhelm og Armon gikk samtidig naken i sjøen fra svaberget bortenfor skøyta, svømte lenge under vannet og krabbet opp på det bratte svaberget. Et stykke utenfor vinket to lettkledde jenter i en robåt. To slanke guttskikkelser, den ene mørkhåret med krøller, den andre brun-håret, begge med gyldenbrun hud, dekket seg foran med hendene og klev opp på kaiet igjen. Wilhelm hadde klatret fort opp vantet, sto et øyeblikk på svaberget med armene over hodet i en bue ut i luften. De to matrosene på lastebåten rettet ryggene og så bort til guttene.

Birgitte, en stor fyldig femten års pike med høy barm og dyp melodiøs stemme, ropte fra robåten: Wilhelm, Oi. oi.

Wilhelm var egentlig halvtater. Faren var av taterslekt. Synnøve rodde sakte mot kaiet. “Hei” ropte Synnøve da hun fikk øye på Armon og Bjørnar. Bjørnar på sin side ble rød av skam over at Synnøve snakket til han, mens faren som var kaiformann hørte på. Det var faren som holdt orden på alle trallene, skipene og sjarkene ved kaiet.

Straks guttene var ferdige med påkledningen, en kort bukse og en skjorte, rodde Synnøve robåten helt inntil kaiet.

Hallo Wilhelm, ropte hun blidt opp og ristet det lyslokkede hodet.

Wilhelm hoppet ned i båten til jentene, tok et par årer og rodde taktfast sammen med jentene langs fjellet mot Finnvika.. Birgitte satt på tofta mot han og stirret på han. Munnen i det faste ansiktet hennes ble smalere og de blanke øynene lyste. Wilhelm kunne ikke unngå å se den rosa trusa hennes, for ved hvert åretak kom han for nær og skjørtekanten gled litt opp. Men Birgitte gjorde ingen ting for å forhindre dette.

Hormonene kokte i Wilhelm.

